google/wiki40b huggingface dataset:
Jan van Leiden

Bakgrunn

Beuckelszoon ble født i nærheten av Leiden som uekte sønn av schultheiss Beukel Gerritsz og tjenestepiken Aleke oder Alit, som faren giftet seg med deter at hans ektefelle døde. Jan vokste opp i fattigdom.
Han lærte seg skredderyrket og arbeidet i Flandern og England. Han vendte så tilbake til Leiden og giftet seg med enken etter en skipper. Som kjøpmann reiste han så vidt omkring som til Lübeck og Lisboa. Til slutt drev han et verdshus i Leiden, var mestersanger, rimdikter og skuespiller under byens festspill.

Møte med Døperne

I 1533 ble han kent med døperen (anabaprtisten) Jan Matthijs og lot seg døpe av ham. Hans interesse for denne nye kristelige bevegelse var allerede blitt vekket hos ham da han under et besøk i Münster hadde hørt noen prekener av Bernd Rothmann.

Religiøst og politisk lederskap

Bockelson ble selv en karismatisk anfører blant døperne, og ble idolisert av sine tilhengere. Ifølge ham selv dro han til den tyske by Münster i 1533, fordi han hadde hørt om byens peædikanter. Han sendte bud etter Jan Matthijs, som hadde døpt ham. Etter sin ankomst ble Matthijs – som ble ansett for å være profet – leder av byen. Etter et mislykket militært angrep påskesøndag 1534, hvorved Matthijs ble drept, ble Bockelson konge av Münster inntil byens fall i juni 1535.
Han innførte et teokrati i Münster og opprettet en kommunalistisk og polygam stat. Ifølge visse kilder hadde Bockelson 16 koner, noe som skyldtes at han hadde innført en lov om at en ugift kvinne skulle gifte seg med den første som fridde. Da kvinner var tvunget til å gifte seg, konkurrerte mennene om å ha flest koner. Bockelson halshugget offentlig en av sine koner: Da byen ble beleiret av de tyske landfyrster sies det at da en av konene hans spurte om tillatelse til å forlate byen, hogde han av henne hodet mens de andre konene hans danset og sang salmer.
Münsters hær ble slått i 1535 av biskop Franz von Waldeck, og Bockelson ble tatt til fange. I januar 1536 ble han sammen med Bernhard Krechting og Bernhard Knipperdolling torturert og deretter henrettet. De ble bundet til en pæle med en jernkrave med jernpigger, og kroppene ble i en time sønderrevet med rødglødende tenger. Deretter ble tungene revet ut, før de ble drept med en brennende kniv gjennom hjertet.
Likene ble heist opp i bur over Sankt Lamberti kirke i Munster og etterlatt til å råtne opp. Knoklene ble fjernet etter 50 år, men burene er blitt hengende inn i det 21. århundre.
BLNO 2005/06

BLNO 2005/06 var det øverste nivået i norsk basketball for menn 2005/06-sesongen. Asker Aliens vant ligaen foran Ulriken Eagles og Harstad Vikings.
Inferno i flammer

Handling

San Franciscos horisont domineres av The Glass Tower, verdens høyeste skyskraper på 138 etasjer. Den stolte bygningen venter på sin storslåtte åpningsseremoni. 300 av byens prominente personer er tilstede for å bivåne innvielsen av bygningen som inneholder 83 etasjer med kontorer og ytterligere 50 etasjer med leiligheter, og aller øverst en luksuriøs restaurant og nattklubb. Seremonien begynner i øverste etasje, men samtidig skjer en kortslutning i det elektriske anlegget i 81 etasje som utløser en brann. Brannen sprer seg så raskt at hele San Franciscos brannstyrke må settes inn. Etterhvert som det blir klart at brannen ikke kan kontrolleres må det avgjøres hvordan de 300 gjestene i toppetasjen skal evakueres fra bygget.

Om filmen

Filmen vant tre Oscar i 1975 og var totalt nominert i åtte kategorier. Samme år vant filmen to Golden Globes (Best Supporting Actor – Motion Picture (Fred Astaire), og Most Promising Newcomer – Female (Susan Flannery). Den vant også flere andre filmpriser både i USA og internasjonalt.
Filmen fikk gode kritikker og ble også en publikumssuksess.
Kaliumjodid

Kaliumjodid er et hvitt krystallsalt med den kjemiske formelen KI (se: periodesystemet)som ofte blir brukt i sammenheng med fotografi og strålebehandling. Kaliumjodid er mye brukt som jodkilde (se jod) — blant annet i koksalt. Det kan også brukes som et stoff som starter en kjemisk reaksjon ved hjelp av såpe og hydrogenperioksid.

Beredskapslagre

Nasjonale og statlige beredskapslagre kjøper med jevne mellomrom inn kaliumjodidtabletter. Kaliumjodid skal hindre opptak av radioaktivt jod ved ulykker i atomreaktorer. I forbindelse med kjøp og lagring er kaliumjodid gjenstand for debatt. Saklig vitenskapelig argumentasjon og politisk pragmatisme møter publikums mangel på kjennskap til begreper og forhold. Debatten blir aktuell når publikum stadig skal ha opplæring og informasjon.

Onkologi

Jod brukes for å forbygge mot kreft i skjoldbruskkjertelen.

Epidemiologi

Det finnes data fra Japan og Tjernobyl, som har betydning for distribusjon av jodtabletter.

Farmakologi

Hvordan virker legemiddelet jod.

Farmakodynamikk

Jod blokkerer opptak av radioaktiv jod i thyreoidea.

Farmakokinetikk

Jod absorberes raskt og konsentrerer seg i thyreoideakjertelen.

Interaksjon

Mulige kontraindikasjoner ved annen behandling av thyreoideakjertelen.

Galenisk farmasi

Hvor lenge varer tablettene.

Historikk

I 1940-årene lærte man at legemidler kan blokkere opptak av jod i thyreoideakjertelen/skjoldbruskkjertelen. Legemidler oppdaget i 1950-årene hadde alvorlige bivirkninger. De var tidligst brukt i medisinsk diagnostikk. Ulykker ved atomreaktorer dirigerte forebyggende tiltak med jod til store populasjoner. Først foreslått av Adams & Bonnel. Første tiltak var i 1979 ved ulykken til kjernereaktoren ved Three Mile Island, Harrisburg. Jodprofylakse ble også administrert ved Tsjernobyl-ulykken i 1986.

I Norge

1960-årene lagret Statens Institutt for Strålehygiene samt havner i Oslo, Stavanger og Bergen jodtabletter. Nye tabletter ble kjøpt inn ved Tsjernobyl-ulykken. Tablettene ble erstattet i 2002. Disse tablettene ble distribuert i kommunene nord for Salten og lagret hos Norsk Medisinaldepot på oppdrag fra Sosial- og helsedirektoratet. Lokal ordning hos Institutt for energiteknikk.
Behov settes av Kriseutvalget for atomberedskap for Statens strålevern.
Cabares

Utseende

Små til middelsstore (vingespenn ca. 30 millimeter), brunspraglete smygere.

Utbredelse

Artene er utbredt i Mellom- og Sør-Amerika.
De to artene har vidt skilte utbredelsesområder: Cabares potrillo er utbredt fra det sørlige Texas til Venezuela, inkludert Karibia, mens C. rinta bare finnes i Argentina.
Hellas i Eurovision Song Contest

Historikk

Det er den greske allmennkringkasteren ERT som har ansvaret for å velge landets artist og sang til Eurovision Song Contest. Hellas debuterte i konkurransen i 1974 og har siden stått over konkurransen ved seks anledninger. Den første kom allerede året etter debuten, som en protest mot Tyrkias debut og den tyrkiske invasjonen av Kypros sommeren før. De to landene vekslet på å delta årene etter, og det var først i 1978 at Tyrkia og Hellas deltok sammen i Eurovision Song Contest.  
I 1982 hadde Hellas plukket ut sangen «Sarantapénte kopeliés» til å representere landet i Eurovision Song Contest. Landets kulturminister, Melina Mercouri, mente imidlertid sangen var for dårlig, og Hellas trakk seg til slutt bare uker før konkurransen i Harrogate. Landet kom tilbake i 1983, men trakk seg igjen i 1984. 
I 1985 var Hellas nok en gang tilbake, men året etter sto Hellas igjen over konkurransen. Dette til tross for at Hellas hadde holdt en nasjonal finale, som Polína og «Vangón-li» (gresk transkripsjon av det franske ordet for sovevogn, wagon-lit) hadde vunnet. Sangen skulle vært nummer 18 ut i finalen i Bergen, men Hellas trakk seg kort tid før finalen, angivelig på grunn av at finalen kolliderte med den gresk-ortodokse påsken.
I 1999 måtte landet stå over på grunn av dårlige plasseringer årene før, og i 2000 valgte den greske kringkasteren å stå over på grunn av finansielle problemer.  
Tilbakekomsten i 2001 innledet starten på en gullalder i gresk Eurovision-historie. Den gresk-svenske duoen Antique sang Hellas inn til en tredjeplass i 2001, landets beste plassering til da. En ny tredjeplass fulgte i 2004, da landets kanskje største popstjerne, Sákis Rouvás, deltok med «Shake It». Året etter fikk Hellas sin første og hittil eneste seier i konkurransen, da Élena Paparízou vant med «My Number One». I årene 2004–2011 kom Hellas på topp ti hvert eneste år, og var med det et av det mest suksessfulle landene i Eurovision Song Contest på starten av 2000-tallet. Suksessen har gjort konkurransen svært populær i Hellas, og Eurovision Song Contest har nærmest blitt et nasjonalt anliggende med seertall på opptil fem millioner seere.
Siden 2012 har Hellas' plasseringer vært langt svakere, og i 2016 ble landet slått ut i semifinalen for første gang. Også i 2017 var Hellas nær ved å bli slått ut i semifinalen, men kvalifiserte seg ved å bli nummer 10 i sin semifinale – landets nest dårligste semifinaleplassering. Nok en dårlig plassering fulgte i 2018, da landet ble slått ut i semifinalen for andre gang.

Annet

Vicky Leandros, som vant Eurovision Song Contest 1972, var fra Hellas, men representerte Luxembourg.
Akane Saito

Landslaget

Akane Saito spilte 1 landskamp for Japans kvinnelandslag.
Roblox

Registrerte

Registrerte brukere får tilgang til alle viktige funksjoner i spillet som bygging/spilling av spill, Robux, en personlig avatar, grupper og mye mer. Når man skal registrere seg må man skrive inn fødselsdato, kjønn, passord og brukernavn. E-postadresse er valgfritt, men dette vil gi tilgang til flere funksjoner, blant annet gjenoppretting av passord.

Besøkende

Før kunne Roblox spilles som en besøkende/gjest («Guest»). Denne modusen krevde ikke registrering, men en del funksjoner var begrenset eller deaktiverte. Gjestene ble nummerert etter antall gjester som allerede var pålogget. Gjester på Roblox kunne ikke chatte med andre spillere, men de kunne se hva andre skrev i chatten.
Denne modusen er ikke lenger tilgjengelig, og man må registrere seg for å spille.

Historie

Roblox ble skapt av David Baszucki og Erik Cassel i juni 2004. De skapte også firmaet Roblox Corporation, bedre kjent som Roblox CAO. I 2005 lagde de Dynablocks, men der var det bare et spill. 1. desember 2006, kalte de det for Roblox og så ble spillet Crossroads skapt. Crossroads ble det første spillet til å se dagens lys på Roblox, etter dette ble flere og flere spill utviklet, og i dag finnes det flere millioner plasser på Roblox. Utviklingen fra 2004 har vært enorm og i dag er det flere millioner spillere på Roblox og et helt team som jobber med å moderere platformen.

Programmer

Roblox består av to programmer. Roblox Player og Roblox Studio. Roblox Studio gir spillerne mulighet til å skape avanserte plasser/spill med hjelp av verktøy skapt av både Roblox-teamet og spillere. Roblox har også sitt eget programmeringsspråk kalt RBX.Lua, som lar brukere gi liv til sine kreasjoner. Roblox Player er programmet man bruker om man ønsker å spille sine egne eller andres spill.

Developer Exchange

I slutten av 2014 ble et nytt system, kalt Developer Exchange (kortform DevEx), lansert. Dette gir spillerne muligheten til å veksle Robux inn i virkelige penger.

Plattformer

Roblox er tilgjengelig for PC, MacOS, iOS, Android og Xbox One.
Belén (Uruguay)

Transport

Ruta 3 forbinder Belén med Salto (sør) og Bella Unión (nord).
Runnin' Wild (sang fra 1922)

«Runnin' Wild» er en amerikansk sang skrevet av A.H. Gibbs, Joe Grey og Leo Wood, som første gang ble spilt inn i 1922. Den er sannsynligvis best kjent for å ha blitt fremført av Marilyn Monroe i filmen Noen har det hett fra 1959, der handlingen foregår på 1920-tallet. En swingversjon av sangen ble spilt inn av Ella Fitzgerald i 1962. Sangen ble også brukt i de to Helan og Halvan-kortfilmene Men O' War og They Go Boom, som ble spilt inn før kjenningsmelodien deres «The Ku-Ku Song» ble komponert.
Porte de Clignancourt (Paris Metro)

Porte de Clignancourt er en stasjon på metroen i Paris.
Stasjonen er endestasjon på linje 4.
LabourStart

LabourStart er et uavhengig nyhets- og kampanjenettsted for den internasjonale fagbevegelsen. Nyheter distribueres både gjennom egne nettsider og ved at fagforeninger og andre kan hente inn de siste nyhetene til sine nettsider. Redaktør er Eric Lee.
Nyheter hentes i hovedsak fra nettaviser og fagforeningsnettsteder gjennom at flere hundre fagforeningsaktivister over hele verden legger inn lenker til nyhetene sammen med nøkkelinformasjon. Siden starten i 1998, da LabourStart var et rent engelskspråklig nettsted, har det blitt flerspråklig gjennom at det per mai 2018 legges inn nyheter på 33 språk, ikke alle like hyppig.
LabourStart kjører e-postkampanjer mot brudd på faglige rettigheter. Disse er rettet mot myndigheter eller selskaper, og er oftest etter initiativ fra en eller flere av de globale fagorganisasjonene. Informasjon om kampanjene oversettes til flere språk av frivillige, og informasjon sendes ut til ca 130 000 mottakere over hele verden. Gjennom å delta i en kampanje sendes e-post til definerte mottakere. Slike kampanjer resulterer i typisk mellom 10 000 og 20 000 e-poster til myndighetene eller selskapsrepresentantene kampanjen retter seg mot.
Siden 2010 har LabourStart avholdt globale konferanser i Hamilton, Ontario (2010), Istanbul (2011), Sydney (2012), Berlin (2014) og Toronto (2016).
LabourStart ble i 2016 tildelt Arthur Svenssons internasjonale pris for faglige rettigheter. Juryen framhevet særlig arbeidet med e-postkampanjer.

Norsk LabourStart

Den norskspråklige versjonen av LabourStart ble startet opp i 2001 som den første ikke-engelskspråklige utgaven, og har vært oppdatert med daglige nyheter siden den gang. De første årene ble nettstedet drevet i samarbeid med forskningsinstituttet Fafo, men dette samarbeidet ble avsluttet høsten 2015. Redaktør siden starten er Espen Løken. 
Alle LabourStarts e-postkampanjer oversettes til norsk, og det ble per januar 2016 sendt ut informasjon om disse til ca 3 000 mottakere i Norge. Tre ganger har det vært kjørt kampanjer rettet mot norske forhold. Den første var rettet mot bedriften Ashland som ikke ville inngå tariffavtale med fagforbundet Handel og Kontor i Norge.
Neolucanus delicatus

Utseende

En stor (34-51 millimeter), avlang, blank, svart hjortebille, dekkvingene ofte gulbrune på sidene. Hannens kjever er forholdsvis lange, omtrent dobbelt så lange som hodet, slanke og krumme med en kam av fine tenner i spissen. Pronotum er avrundet, stort og bredt, lite innsnevret bakerst. Dekkvingene er nokså jevnbrede, litt innsunkne på sidene foran, vanligvis gulbrune med en litt diffus, kileformet svart tegning i midten. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere. Det finnes også en helsvart form.

Utbredelse

Arten er utbredt i sentrale deler av Vietnam.
Anisynta

Utseende

Middelsstore (vingespenn ca. 30 millimeter), kraftige, brune smygere, gjerne med små, hvite eller gule flekker på forvingene.

Levevis

Larvene lever på planter i grasfamilien (slektene Poa og Brachypodium).

Utbredelse

Slekten er utbredt i det sørlige Australia.
Rytterdistrikt

Rytterdistriktene var en organisering av rytteriet i Danmark etter at dette ble nasjonalt i 1670. Utskrivingen til rytterdistriktene ble foretatt innen det omfattende krongodset som var samlet etter reformasjonen. Rytterdistriktene ble oppløst eller solgt i perioden 1727–1774.

Bakgrunn og utvikling

Kort tid etter Christian Vs tronbestigelse i 1670 ble det iverksatt en nye hærreform.  
Det  ble lagt ut 30 000 tønner hartkorn til opprettelse av et kavaleri hvor hver ryttergård skulle stille en fullt utstyrt rytter med hest og sørge for hans underhold. Ryttergodset var normalt på rundt 8 tønner hartkorn, men i de tilfellene hvor gårdene var små, var det alminnelig at flere gårder var sammen om forpliktelsen. Det var nøye fastlagt hva rytteren skulle motta i fødevarer og rede penger. Til gjengjeld for forpliktelsen var bonden fri for skatter og hoveri. I mange tilfeller var det bøndene selv eller deres sønner som kom i tjeneste.
På Sjælland fikk et rytterregiment på 8 kompanier i Slagelse på Antvorskov slott anvist i alt 1 089 gårder med til sammen 8 712 tønner hartkorn, hvorav de fleste lå i Vestsjælland og Hornsherred, enkelte på Sydsjælland. Et jysk nasjonalt rytteriregiment fikk tilhold i Holstebro. Hvert rytterregiment var på 1 000 mann, i tillegg til et mindre regiment i den kongelige delen av hertugdømmene - Slesvig og Holstein. 
I 1680 gikk man over til et nytt prinsipp hvor det ble bestemt at rytter og bonde var to forskjellige enheter og det ble fastlagt at rytteren skulle ha 6 fag hus med skorsten, sengested, underdyne, overdyne, hodepute og blågarnslakner samt "nødtørftig ildebrændsel".

Rytterhus

Mange steder ble det oppført selvstendige rytterhus. Rytterbonden fikk tildelt de nødvendige materialer slik at han kunne føre det opp. Men allerede i 1715–1719 ble mange rytterhus overflødige og ble festet bort til husmenn.

Rytterskoler

I forbindelse med rytterdistriktene ble det opprettet rytterskoler som var en forløper for det offentlige skolevesenet og i mange tilfelle ble det også etablert en viltbane til kongejaktene.
National Center for the Analysis of Violent Crime

National Center for the Analysis of Violent Crime (NCAVC) er en avdeling i Federal Bureau of Investigation (FBI). NCAVC har som oppgave å koordinere etterforskningsstøtte, kriminologisk forskning og opplæring for å støtte føderale, delstatlige, lokale og internasjonale politimyndigheter som etterforsker uvanlige eller gjentagende voldslovbrudd (serielovbrudd).
Ideen bak NCAVC kom fra spesialagent Robert Ressler i 1981 under en samtale med daværende visedirektør Jim McKenzie. Jim McKenzie tok ideen videre og fikk etterhvert realisert den. Det ble besluttet at NCAVC skulle etableres ved FBI-akademiet i Quantico og drives av agenter fra FBIs adferdsvitenskapelige enhet, Behavioral Science Unit. President Ronald Reagan kunngjorde formelt etableringen av NCAVC 21. juni 1984.
Jupoata

Utseende

Middelsstore, avlange, halvmatt brunsvarte trebukker med rødbrune dekkvinger. Antennene er lange og tynne, mye lengre enn kroppen, hvert ledd med en liten pigg i spissen. Pronotum er avrundet sekskantet med en kort tann på hver side og kraftig, tverr-rynket skulptur. Dekkvingene er noe avsmalnende bakover, i spissen med to skarpe pigger. Beina er tynne og middels lange.

Utbredelse

Slekten er vidt utbredt i Mellom- og Sør-Amerika.
Kashantepper

Kashantepper (farsi: قالی کاشان) er en type persiske tepper fra området rundt Kashan, en by det nordlige sentrale Iran. Kashan hadde i langt tider en stor teppetilvirkning, og produserte noen av de mest berømte persiske tepper. De kongelige teppemanufakturer hadde sin blomstringstid her på 1600-tallet og det tidlige 1700-tall. Byens teppeproduksjon opphørte rundt 1722 da afghanerne invaderte.
Teppet knyttes med såkalt persisk knute (som er forskjellig fra tyrkisk knute - disse to typer er de to hovedvarianter i håndknyttede orientalske tepper). Knuteteknikken går formodentlig tilbake til seldsjukkene og deres invasjon på 1000-tallett, skjønt de aller eldste tepper med slike knuter er blitt funnet i graver datert til ca 400 f.Kr. Under det mongolske herrevelde ble teknikken perfeksjonert.
Knutetettheten i teppene er 2 x 6000 noder/dm² til 9000 noder/dm². Det foretrekkes formatene ghali og sedjadeh; 120-140x180-210, 210-240x320-340 cm og 310-330x420-450 cm. Den gamle teppeknytteteknikken fra Kashan ble i 2000 oppført på UNESCOs liste over immateriell kulturarv.
Frem til 1900-tallet var produksjonen så ganske lav.
Mot slutten av 1800-tallet endret markedssituasjonen seg. Den lokale industri gikk over fra fine ullklær til tepper av særlig fin ull, som man fikk fra Sabzevar.
Noen av de beste Kashantepper er nå fra Ardistan, særlig utsøkte lages også i Yazd og Kashmar i Khorasan.
Trønderlaget i Oslo

Trønderlaget i Oslo ble stiftet 7. mars 1914 og har som formål å «samle trøndere i og omkring Oslo gjennom selskapelig samvær og aktivt arbeid, til vern om trønderske tradisjoner og interesser i hovedstaden. Laget er partipolitisk nøytralt.»
Laget gir ut avisa Utfløttar'n.
Prototype (spill)

Handling

I spiller er du Alex Mercer i New York, der et livsfarlig virus smitter folk og gjør dem til monstre. Du blir derimot en superhelt av viruset, og får superkrefter, kan skifte form og har innebygde våpen i kroppen din. Din oppgave er å få tilbake hukommelsen og avsløre konspirasjonen som tar livet av alle i byen.
Vitamin E

Vitamin E (eller E-vitamin) er en gruppe av fire tokoferoler (α,β,γ,δ) og fire tokotrienoler (α,β,γ,δ) der α-tokoferol er mest biologisk aktiv. I et vanlig nordamerikansk måltid er det γ-tokoferol man får mest av. Vitamin E er en antioksidant som antagelig virker ved å stabilisere cellenes umettede lipider mot oksidasjon og holde visse Fe-Se-grupper redusert. 
Ved mangel kan det opptre fertilitetsforstyrrelser, muskeldegenerasjon m.m. Det kan også føre til forstyrrelser i nervesystemet, som for eksempel balanse- og synsforstyrrelser. Behovet for vitamin E øker med alderen. Grunnen til dette er at vitamin E beskytter kroppens celler ved nedbrytelse av spesielt skadelige stoffer fra stoffskiftet, som også øker med alderen. Anbefalt daglig tilførsel er 8 mg α-tokoferol for voksne kvinner og 10 mg for menn. Vitamin E finnes i mange næringsmidler. Hvetekimolje er en særlig rik kilde. Andre planteoljer, margarin, egg, smør og fisk inneholder også mye vitamin E. 
Vitamin E fungerer ikke mot slag, slik man tidligere har antatt.
De dødes dag

De dødes dag (spansk: Día de Muertos) er en meksikansk feiring som finner sted den 1. og 2. november. Dagens feiring er en blanding av prekolumbiansk kulturer og de katolske alle sjelers dag og allehelgensdag.
Det er en festdag både i Mexico og Sentral-Amerika samt store deler av USA hvor det befinner seg mange meksikanere og sentralamerikanere.
Opprinnelsen for feiringen av de dødes dag i Mexico kommer fra før de spanske conquistadorene ankom kontinentet. Det er registrert feiringer fra aztekere, mayaere, purépechaer, nahuaer og totonacaer. Tegn tyder på at feiringene har foregått i flere tusen år. Tidligere var det vanlig å beholde hodeskaller som trofeer og vise dem frem under ritualer som symboliserte døden og gjenfødelsen.
Før den spanske erobringen, ble feiringen utført i juni og juli. Etter at katolisismen fikk innpass, ble feiringen flyttet til oktober/november slik at det passet sammen med alle sjelers dag.
Zimbabwe-Rhodesia

Navn

Så tidlig som i 1960 ble afrikanske nasjonalister enige om at Rhodesias sanne navn var «Zimbabwe», og brukte navnet på deres politiske partier. Den internasjonale avtale-regjeringen hadde som intensjon å være et partnerskap mellom den eksisterende rhodesiske regjering og den afrikanske befolkning, noe som også avspeiler seg i navnet.
Statsråd (Kina)

Statsråd (kinesisk: 国务委员; pinyin: Guówù Wěiyuán) er en innflytelsesrik posisjon innen Folkerepublikken Kinas Statsråd, som er den kinesiske regjerings eksekutive organ. En statsråd innordnes i rang umiddelbart under visestatsministerne og over ministrene for de forskjellige departementer. En statsråd kan samtidig også være for eksempel minister for et departement.
Falls Road

Falls Road (irsk Bóthar na bhFál, «hekkenes vei») er en av hovedgatene i Belfast. Den går fra Divis Street og Castle Place i sentrum til forstaden Andersontown. Gaten er kjent som et sentrum for nasjonalistisk og republikansk aktivitet, og befolkningen langs den er praktisk talt rent katolsk.
Nabogaten Shankill Road er i et lojalistisk område, med protestantisk befolkning. De to har lenge vært adskilt av fredslinjene.
Byens katolske katedral, St. Peter's, og hovedsykekhuset Royal Victoria Hospital, ligger ved Faslls Road. Gaten var et viktig åsted under The Troubles i Nordirland. Ett eksempel er et angrep i Milltown Cemetery i 1988 Milltownmassakren, utført av Michael Stone. Han sprengte granater og skjøt inn i en sørgeskare da et IRA-medlem ble begravet.
Falls Road er også en populær turistattraksjon for dem som vil se veggmalerier og steder berørt av The Troubles.